b'\n_START_ARTICLE_\nMarko Lengar\n_START_SECTION_\n\xc5\xbdivljenje\n_START_PARAGRAPH_\nOtro\xc5\xa1tvo je pre\xc5\xbeivljal na obrobju Ljubljene v \xc5\xa0i\xc5\xa1ki, kjer se je na okoli\xc5\xa1kih travnikih spoznaval s floro in favno travnikov. Predvsem so ga \xc5\xbee tedaj zanimale \xc5\xbeu\xc5\xbeelke. Po osnovni \xc5\xa1oli se je vpisal na I gimnazijo Be\xc5\xbeigrad, katero je kon\xc4\x8dal leta 1974 in nato nadaljeval \xc5\xa1tudij biologije na Biotehni\xc5\xa1ki fakulteti v Ljubljani. Po kon\xc4\x8danem \xc5\xa1tudiju se je leta 1985 zaposlil v podjetju KOTEKS Tobus kot ekolog, kjer je sodeloval pri razvoju naravnega gnojila Biognol. Kot ekolo\xc5\xa1ki vrtnar je povezal zanimanje in poznavanje \xc5\xbeu\xc5\xbeelk z njihovim koristnim delovanjem v vrtu, saj ga zanimajo predvsem odnosi med tako imenovanimi koristnimi in ne\xc5\xbeelenimi \xc5\xbeu\xc5\xbeelkami v ekolo\xc5\xa1ki pridelavi.'